Byrådet i Vesthimmerlands Kommune er blevet enige om et budget for 2023, hvor der blandet andet er prioriteret at lempe forældres betaling til institution.

Klokken var godt halv fire fredag nat, da medlemmerne af byrådet i Vesthimmerland alle blev enige om et budget for 2023. Derer flere penge til ældre, flere penge til psykiatrien, og så er der noget at hente for børnefamilierne. Kommunen har nemlig prioriteret at lempe forældrebetalingen til børnehave, vuggestue og dagpleje. Det er blevet besluttet for at sikre, at sikre bosætningen. Håbet er, at den nedsatte pris kan være med til at fastholde og få flere børnefamilier til kommunen. - Vi har prioriteret at lempe børnefamiliernes betalinger til kommunale tilbud i en tid, hvor økonomien kan være en udfordring. Det har været vigtigt for Byrådet at fastholde interessen for at være en attraktiv bosætningskommune for børnefamilier, lyder det fra Borgmester Per Bach Laursen (V). Det er ikke nogen hemmelighed, at dette års budgetforhandlinger har været hårde, og det vigtigste for SF var at afværge nogle af de besparelser, som virkelig ville gøre ondt. Derfor er vi også glade for at forslaget om fælles ledelse på vores skole og på vores dagtilbud blev fejet af bordet, det var vigtigt for SF. Driften skal være billigere Kommunen har i budgettet budgetteret med de knap 20 millioner kroner, som er givet i særtilskud fra staten. Pengene har kun de allermest trængte 18 kommuner i landet fået. Men der er stadig ikke helt penge nok, til at det kan løbe rundt i Vesthimmerlands Kommune. Derfor skal der også spares. Ifølge budgetaftalen, kommer kommunen i 2023 til at have driftsreduktioner på 13,7 millioner kroner.